Afkondigings 15 September - NG Kerk Somerset-Wes
Afkondigings 15 September
admin1Afkondigings13/09/2019	Leave a comment0
Hartlik welkom in ons erediens vandag. Ons uitdaging in die tyd waarin ons leef, is om met God se soekende Vaderhart op die uitkyk te bly vir hulle wat verlore geraak het. Ware vreugde is om iemand te laat tuiskom waar hy/sy hoort. Die leesroosterteks uit Lukas 15:1-10 help ons vandag daaroor dink. Baie welkom ook aan Herman Lindhout wat vandag vir ons meer kom vertel van Cence se projek. Mag die Here vandag verheerlik word deur ons saamwees tot sy eer.
Daar sal vanaand geen aanddiens wees a.g.v. Viva Cantare se optrede in die kerk.
Ds Johan en Christine sal van 16/9-29/9/2019 met vakansieverlof in Turkye wees. Ons wens hulle 'n heerlike reis en veilige terugkoms toe. Met dank aan ds Pieter Voigt wat op 22/9 en ds Fourie wat op 29/9 die dienste sal waarneem.
Dolly Kotze, herstel na hospitalisasie.
Heléne Basson, skoueroperasie.
Dienende Hande het dit goed gedink dat daar deur middel van 'n kompetisie 'n naam vir die kuier-area uitgedink word tussen Patmos en die kombuis. Kom gooi jou voorstel in die houer in die kerkkantoor, met jou naam en kontakbesonderhede.
Die gelukkige wenner sal beloon word met 'n koopbewys by Somerset Mall, ter waarde van R200.
Maandag, 16 September 2019 om 18:30 in Patmos. Kerkraadslede kan vanoggend hul koeverte met die agenda, notule en bylaes in die kapel afhaal.